**Қазақстан Республикасы білім беру ұйымдарының**

**Қазақстан тарихы, қазақ тілі және орыс тілі пән мұғалімдері және аталған пәндер бойынша бастауыш сынып мұғалімдері үшін «ПедСтарт» қашықтықтан олимпиадасының**

**ЕРЕЖЕСІ**

**1.** **ЖАЛПЫ ЕРЕЖЕ**

1. Білім беру ұйымдарының Қазақстан тарихы, қазақ тілі және орыс тілі пән мұғалімдері және аталған пәндер бойынша бастауыш сынып мұғалімдеріне арналған республикалық «ПедСтарт» қашықтықтан олимпиадасын (бұдан әрі - Олимпиада) өткізу туралы Ереже Олимпиаданы ұйымдастыру және өткізу тәртібін, оның ұйымдастыру және әдістемелік қолдауын, жеңімпаздарын, Олимпиадаға қатысу тәртібін анықтайды.

**2. ОЛИМПИАДАНЫҢ МАҚСАТЫ МЕН МІНДЕТТЕРІ.**

2. Мақсаты: педагогикалық қызметкерлердің ақпараттық мәдениетін, олардың кәсіби деңгейін және педагогикалық дағдыларын қалыптастырып, компьютерлік ақпараттық технологиялар қажеттілігін арттыру.

3. Міндеттер:

- қазақ тілі және орыс тілі пән мұғалімдері және аталған пәндер бойынша бастауыш сынып мұғалімдерінің білім беру сапасын арттыру;

- білімді, білікті, дағдыны, түйсікті қалыптастыру үшін өзіндік білім алу қабілетін дамыту;

- оқытудан өзін-өзі оқытуға көшуді жеделдету;

- олимпиаданың қатысушыларын зияткерлік және шығармашылық дамыту үшін жағдай жасау.

- педагог қызметкерлердің ақпараттық мәдениетін қалыптастыруға, олардың кәсіби деңгейін және педагогикалық дағдыларын арттыруға үлес қосу;

- компьютерлік ақпараттық технологияларды енгізу қажеттілігін арттыру;

- дәстүрлі және компьютерлік оқыту әдістерін біріктіру арқылы оқу үдерісінің тиімділігін арттыруға ықпал ету.

**3. ОЛИМПИАДАНЫҢ ҚАТЫСУШЫЛАРЫ**

4. Олимпиадаға республикамыздың білім беру ұйымдарының барлық түрлері мен типтерінің қазақ тілі және орыс тілі пән мұғалімдері және аталған пәндер бойынша бастауыш сынып мұғалімдері қатыса алады.

5. Жеке жұмыстар ғана қабылданады.

6. Олимпиадаға қатысушылардың саны шектеусіз.

**4.  ОЛИМПИАДАНЫҢ ӨТУ УАҚЫТЫ**

7. Олимпиада [**www.daryn.kz**](http://www.daryn.kz)сайтында **7-9 сәуір** күні өтеді.

8. Олимпиаданың қорытындысы **13-18 сәуір** аралығында жарияланады.

9. Қатысушылар саны көп болған жағдайда, олимпиаданың нәтижелерін шығару уақыты ұзартылуы мүмкін.

**5. ОЛИМПИАДАНЫҢ ӨТУ ЕРЕЖЕСІ.**

10. **Олимпиадаға қатысу үшін:**

1. «Дарын» республикалық ғылыми-практикалық орталығының[**www.daryn.kz**](http://www.daryn.kz)сайтының басты бетінің жоғарғы жағында орналасқан **«Мұғалімдерге арналған ақпарат»** бөлімінде **«Онлайн олимпиадалар»** бөлігін басу арқылы **"Тіркеу", "Нұсқаулық", "Жүйеге кіру"** тақырыпшалары шығады.
2. **«Тіркеу»** позициясын таңдап, өзінің жеке **ЖСН** (жеке сәйкестендіру нөмірі) арқылы тіркеуден өтіп, логин пароль арқылы **(парольді міндетті түрде есте сақтап қалу қажет)** өзіне жеке кабинет ашады.
3. Нұсқаулыққа сәйкес ұйымдастыру жарнасын (1500 теңге) қатысушының ЖСН негізінде **QIWI** терминалы көмегімен төлеуге болады.
4. Тапсырмаларды орындау үшін **7-9 сәуір** күні **(сағат 10.00-18.00 дейін)** (Нұр-Сұлтан уақыты бойынша) өзінің жеке кабинетіне кіріп, **«Менің олимпиадаларым»** парақшасындағы Олимпиаданы бастау қажет.

11. Тіркеу кезінде өтінімде көрсетілген мәліметтерге сәйкес Порталда Олимпиадаға қатысушылардың дерекқоры жасалады. Қатысушы порталдағы ақпараттық ресурсқа қосылады.

12. Белгіленген уақытта қатысушы олимпиадаға қатысатын ресурсқа кіріп, порталға ақпаратты енгізеді, Олимпиада шарттары мен мерзімдерімен танысады.

13. Қатысушы олимпиаданың тапсырмаларын орындайды. Олимпиадаға **60 астрономиялық минут** беріледі.

14. Тест түріндегі тапсырмалар балы қатысушыға тестен кейін бірден беріледі. Қатысушыға олимпиада нәтижесі бойынша ұпайлары көрсетілген хаттама қолжетімді болады.

1. **ОЛИМПИАДАНЫҢ ЖЕҢІМПАЗДАРЫ МЕН ЖҮЛДЕГЕРЛЕРІН АНЫҚТАУ ТӘРТІБІ**

15. Әр қатысушы 60 минут көлемінде 25 тапсырмадан тұратын 1 нұсқаны (бірнеше нұсқаның ішінен) орындауы тиіс:

16. Олимпиадаға қатысу үшін алынатын баллдардың максималды саны 25 ұпайды құрайды (яғни әр дұрыс шешкен тапсырмаға 1 ұпай).

17. **Олимпиада жеңімпаздары**:

Олимпиада жеңімпаздары максималды 25 балл, бірақ 23 баллдан кем емес ұпай жинаған қатысушылар болып саналады (25-23 балл, І дәрежелі дипломдар);

18. **Олимпиада жүлдегерлері**:

1) 22 балл, бірақ 20 балдан кем емес ұпай жинаған қатысушылар (22-20 балл, ІІ дәрежелі дипломдар);

2) 19 балл, бірақ 16 балдан кем емес ұпай жинаған қатысушылар (19-16 балл, ІІІ дәрежелі дипломдар).

19. Олимпиада жеңімпаздары мен жүлдегерлері I, II, III дәрежелі дипломдармен марапатталады.

20. Олимпиада қатысушыларына сертификаттар тапсырылады.

1. **ОЛИМПИАДАНЫ ҰЙЫМДАСТЫРУ КОМИТЕТІ МЕН САРАПТАУ КОМИССИЯСЫ**

21. Республикалық ұйымдастыру комитеті (бұдан әрі - Ұйымдастыру комитеті) Олимпиаданы дайындау және өткізуді жүзеге асырады.

22. Ұйымдастыру комитеті келесі функцияларды орындайды:

- қатысушылардың кезеңге өту тәртібін үйлестіреді;

- Олимпиаданың міндеттерін зерттеу критерийлерін әзірлейді;

- қорытындысын шығарады;

- Олимпиаданы өткізу тәртібін, күнін анықтайды;

23. Олимпиаданың нәтижелерін анықтау үшін сараптама комиссиясы құрылады. Олимпиаданың сараптама комиссиясының құрамын Ұйымдастыру комитеті құрайды.

24. Сараптама комиссиясының құрамына республиканың алдыңғы қатарлы педагогикалық жоғары оқу орындарының ғалымдары, өткен жылдардағы әр түрлі деңгейдегі біліктілік конкурстарының жеңімпаздары кіре алады.